ᱢᱳᱦᱨᱟ (᱑᱙᱙᱔)

ᱢᱳᱦᱨᱟ  ᱥᱮᱨᱢᱟ ᱑᱙᱙᱔ ᱨᱮᱱᱟᱜ ᱢᱤᱫ ᱦᱤᱱᱫᱤ ᱯᱟᱹᱨᱥᱤ ᱯᱷᱤᱞᱢ ᱨᱟᱡᱤᱵᱽ ᱨᱟᱭ ᱦᱚᱛᱮᱛᱮ ᱥᱚᱫᱚᱨ ᱟᱱ ᱢᱤᱫ ᱮᱠᱥᱚᱱᱼ ᱛᱷᱨᱤᱞᱚᱨ ᱯᱷᱤᱞᱢ ᱠᱟᱱᱟ ᱾ ᱯᱷᱤᱞᱢ ᱨᱤᱱᱤᱡ ᱢᱩᱬᱩᱛ ᱯᱟᱴ‌ ᱨᱮ ᱟᱠᱥᱦᱟᱭ ᱠᱩᱢᱟᱨ, ᱱᱚᱥᱤᱨᱩᱫᱽᱫᱤᱱ ᱥᱟᱦ, ᱥᱩᱱᱤᱞ ᱥᱮᱴᱴᱤ, ᱟᱨ ᱨᱚᱵᱤᱱᱟ ᱴᱚᱱᱰᱚᱱ ᱛᱮᱠᱚ ᱢᱮᱱᱟᱜ ᱠᱚᱣᱟ ᱾ ᱥᱟᱶᱛᱮ ᱜᱚᱲᱚ ᱯᱟᱯᱟᱴᱤᱭᱟᱹ ᱠᱚ ᱚᱢᱨᱟᱯᱩᱨᱠᱚᱨ, ᱯᱚᱨᱮᱥ ᱨᱟᱣᱚᱞ, ᱨᱚᱡᱟ ᱢᱩᱨᱟᱫᱽ  ᱟᱨ ᱜᱩᱞᱥᱚᱱ ᱜᱽᱨᱳᱣᱚᱨ ᱮᱢᱟᱱ ᱯᱟᱯᱟᱴᱤᱭᱟᱹ ᱠᱚ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾ ᱯᱷᱤᱞᱢ ᱥᱮᱨᱢᱟ ᱑᱙᱙᱔ ᱨᱮᱱᱟᱜ ᱫᱚᱥᱟᱨ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱠᱟᱢᱟᱣ ᱟᱱ ᱨᱩᱯ ᱨᱮᱱᱟᱜ ᱥᱟᱠᱟᱥᱮᱡᱽ ᱧᱟᱢ ᱟᱱᱟᱜ ᱯᱷᱤᱞᱢ ᱠᱟᱱᱟ ᱾ ᱩᱱᱤᱭᱟᱜ ᱵᱟᱰᱟᱭᱟᱱ ᱛᱤᱠᱲᱤ ᱫᱚ ᱟᱭᱢᱟ ᱥᱟᱠᱟᱥᱮᱡᱽ ᱯᱷᱤᱞᱢ ᱨᱮ ᱫᱚᱦᱲᱟ ᱟᱠᱟᱱ ᱜᱮᱭᱟ ᱾ ᱯᱷᱤᱞᱢ ᱨᱮ ᱠᱟᱴ ᱠᱟᱹᱢᱤ‌ ᱞᱟᱹᱜᱤᱫ ᱛᱮ ᱫᱤᱵᱽᱭᱟ ᱵᱷᱟᱨᱛᱤ ᱠᱷᱚᱵᱚᱨ ᱟᱭ ᱦᱩᱭ ᱞᱮᱱ ᱛᱟᱦᱮᱱᱟ ᱾ ᱚᱱᱟ ᱨᱮ ᱥᱮᱞᱮᱫ ᱚᱜ ᱮ ᱢᱮᱱᱮᱫ ᱛᱟᱦᱮᱱ ᱚᱱᱠᱟ ᱚᱠᱛᱮ ᱨᱮᱜᱮ ᱜᱚᱡ ᱮᱱ ᱠᱷᱟᱱᱮ ᱨᱚᱵᱤᱱᱟ ᱴᱚᱱᱰᱚᱱ ᱜᱮ ᱯᱟᱴ ᱮ ᱧᱟᱢ ᱠᱮᱫᱼᱟᱭ ᱾ ᱚᱱᱟ ᱥᱮᱨᱮᱧ ᱨᱮ ᱨᱚᱵᱤᱱᱟ ᱴᱚᱱᱰᱚᱱ ᱮ ᱮᱱᱮᱡ ᱞᱮᱱ ᱛᱟᱦᱮᱱ ᱨᱮᱱᱟᱜ ᱥᱮᱨᱮᱧ ᱧᱩᱛᱩᱢ ᱫᱚ ᱛᱩ ᱪᱤᱡᱽ ᱵᱟᱹᱲᱤ  ᱟᱭ ᱢᱟᱥᱛ ᱢᱟᱥᱛ ᱨᱮ ᱠᱩᱲᱤ ᱨᱮᱱᱟᱜ ᱫᱚᱥᱟᱨ ᱹᱲᱤᱭᱟᱹ ᱛᱮ ᱵᱟᱰᱟᱭ ᱮᱱᱟᱭ ᱾ 
 ᱛᱮᱛᱮᱫ 
ᱵᱤᱥᱟᱞ ᱚᱜᱽᱱᱤ ᱦᱤᱛᱨᱟ (ᱥᱩᱱᱤᱞ ᱥᱮᱴᱴᱤ) ᱫᱚ ᱯᱩᱱ ᱦᱚᱲ ᱠᱚᱣᱟᱜ ᱢᱚᱨᱰᱚᱨ ᱠᱟᱛᱮ ᱦᱟᱡᱚᱛ ᱨᱮ ᱠᱚ ᱫᱚᱦᱚ ᱠᱟᱭ ᱠᱟᱱᱟ, ᱡᱟᱦᱟᱸ ᱫᱚ ᱟᱡ ᱥᱟᱶ ᱵᱟᱭᱨᱤ ᱠᱚ ᱡᱷᱟᱹᱞᱤ ᱟᱠᱟᱫ ᱮᱭᱟ ᱾ ᱮᱛᱚᱦᱚᱵ ᱫᱚ ᱨᱳᱢᱟ ᱢᱤᱫ ᱨᱳᱢᱟ (ᱨᱚᱵᱤᱱᱟ ᱴᱚᱱᱰᱚᱱ) ᱥᱟᱶ ᱦᱟᱡᱚᱛ ᱨᱮ ᱧᱟᱯᱟᱢ ᱦᱩᱭᱩᱜ ᱠᱟᱱ ᱛᱟᱭᱟ ᱾ ᱚᱱᱟ ᱛᱟᱭᱚᱢ ᱟᱡᱟᱜ ᱡᱤᱭᱚᱱ ᱠᱟᱛᱟᱷᱭ ᱞᱟᱹᱭ ᱠᱟᱱᱟ ᱟᱡ ᱨᱤᱱ ᱫᱩᱞᱟᱹᱲᱤᱭᱟᱹ ᱠᱩᱨᱤ ᱜᱟᱛᱮ ᱯᱨᱤᱭᱟ (ᱯᱩᱱᱟᱢ ᱡᱷᱟᱣᱮᱨ) ᱥᱟᱶ ᱟᱹᱰᱤ ᱱᱟᱯᱟᱭ ᱥᱩᱞᱩᱠ ᱛᱮᱠᱤᱱ ᱛᱟᱦᱮᱱ ᱠᱟᱱ ᱛᱟᱦᱮᱱ ᱢᱤᱫ ᱫᱤᱱ ᱟᱡ ᱨᱮᱱ ᱡᱩᱨᱤ ᱜᱟᱛᱮ ᱯᱩᱱ ᱦᱚᱲ ᱛᱮ ᱠᱚ ᱨᱮᱯ ᱠᱮᱫᱮᱭᱟ ᱥᱟᱶᱛᱮ ᱜᱚᱡ ᱠᱮᱫᱮᱭᱟ ᱠᱚ ᱚᱱᱟ ᱨᱟᱹᱜᱤ ᱛᱮ ᱥᱟᱱᱟᱢ ᱠᱚ ᱞᱟᱜᱟ ᱞᱟᱜᱟ ᱨᱮᱭ ᱜᱚᱡ ᱞᱮ ᱠᱚ ᱛᱟᱦᱮᱱ ᱟᱫᱚ ᱩᱱᱠᱩ ᱯᱩᱱ ᱦᱚᱲ ᱜᱚᱡ ᱠᱮᱫ ᱠᱚ ᱠᱷᱟᱹᱛᱤᱨ ᱛᱮ ᱩᱱᱤ ᱫᱚ ᱦᱟᱡᱚᱛ ᱨᱮᱠᱚ ᱫᱚᱦᱚ ᱩᱛᱟᱹᱨ ᱟᱠᱟᱫᱮ ᱛᱟᱦᱮᱱ ᱾ ᱡᱤᱱᱫᱟᱞ (ᱱᱟᱥᱤᱨᱩᱫᱽᱫᱤᱱ ᱥᱟᱦ) ᱫᱚᱭ ᱵᱟᱰᱟᱭ ᱧᱟᱢ ᱠᱮᱫᱼ ᱟ ᱢᱤᱫ ᱠᱮᱭᱫᱤ ᱦᱟᱡᱚᱛ ᱨᱮ ᱢᱮᱱᱟᱭᱟ ᱡᱟᱦᱟᱸ ᱫᱚ ᱵᱤᱥᱟᱞ ᱚᱜᱽᱱᱤ ᱦᱳᱛᱨᱟ ᱜᱮ ᱡᱮᱭᱞ ᱠᱷᱚᱱ  ᱠᱚ ᱚᱰᱚᱠ ᱮ ᱠᱟᱱᱟ ᱾ ᱡᱤᱱᱫᱟᱞ ᱫᱚ ᱢᱤᱫ ᱵᱟᱭᱨᱤ ᱜᱮᱭ ᱛᱟᱦᱮᱸ ᱠᱟᱱᱟ ᱚᱱᱟ ᱠᱷᱟᱹᱛᱤᱨ ᱛᱮ ᱟᱡᱟᱜ ᱠᱟᱹᱢᱤ ᱟᱞᱜᱟ ᱧᱚᱜ ᱪᱚᱭ ᱞᱟᱹᱜᱤᱫ ᱛᱮ ᱩᱱᱤ ᱵᱤᱥᱟᱞ ᱡᱮᱭᱞ ᱠᱷᱚᱱ ᱮ ᱚᱰᱚᱜ ᱠᱮᱫᱮᱭᱟᱭ ᱾ ᱚᱱᱠᱟ ᱜᱮ ᱵᱤᱥᱟᱞ ᱫᱚ ᱡᱤᱱᱫᱟᱞ ᱟᱜ ᱠᱟᱛᱷᱟ ᱟᱧᱡᱚᱢ ᱞᱮᱠᱟᱛᱮ ᱡᱤᱱᱫᱟᱞ ᱨᱮᱱ ᱵᱟᱭᱨᱤ ᱠᱚᱭ ᱜᱚᱡ ᱤᱫᱤ ᱮᱫ ᱠᱚ ᱛᱟᱦᱮᱱ ᱟᱨ ᱥᱟᱶᱛᱮ ᱯᱩᱞᱤᱥ ᱦᱚᱸ ᱠᱚ ᱯᱟᱧᱡᱟ ᱤᱫᱤ ᱮ ᱠᱟᱱ ᱛᱟᱦᱮᱱ ᱾ 
 ᱥᱟᱹᱠᱷᱭᱟᱹᱛ